REGULAMENTUL  CONCURSULUI

“ STOP Bullying - ului 

(Spune NU intimidării)”
(ediţia 2017)
I. Preambul
Prezentul concurs este parte integrantă a proiectului educațional “Spune NU intimidării (Stop Bullying)”. 

Concursul se axează pe fenomenul bullying (intimidare), întâlnit frecvent atât în mediul şcolar, cât şi în alte contexte sociale. În vederea formării atitudinilor şi deprinderilor de comportament de prevenire şi combatere a violenţei în şcoli şi a comportamentelor de intimidare (bullying), elevii se vor exprima creativ, individual sau în grup, utilizând mijloace artistice (desene, picturi, postere, precum şi prelucrări media/prelucrări de imagini).
II. Scopul concursului
Creşterea nivelului de conştientizare a existenţei fenomentului de bullying în rândul populaţiei (elevi, părinţi, cadre didactice, comunitate), dezvoltarea competenţelor de cooperare şi relaţionare interpersonală în rândul elevilor.

III. Concurenți
Elevi de clasele primare, gimnaziu şi liceu (clasele a III-a - a XI-a) din județele partenere, participanţi  la proiectul educaţional “Spune NU intimidării (Stop Bullying)”, care se înscriu pentru a participa în cadrul unei secţiuni a concursului.

IV. Sub-activităţi în cadrul activităţii principale a proiectului (Concurs „Stop Bullying-ului”- exprimare prin mijloace artistice)
1. Workshop/Activitate de informare cu consilierii şcolari din fiecare judeţ participant 

Data/perioada de desfăşurare: decembrie 2016
Locul desfăşurării: CJRAE din fiecare judeţ participant

Participanţi: Consilierii şcolari din judeţ şi organizatorii din cadrul CJAP
Descrierea pe scurt a activității: 

Activitatea constă în informarea tuturor consilierilor şcolari din judeţ cu privire la fenomenul bullying şi la programul de prevenţie propus. De asemenea, se vor prezenta aspectele organizatorice ale activităţilor din proiect, precum şi regulamentul concursului STOP Bullying-ului (Spune NU intimidării).
2. Anunţarea şi promovarea concursului la nivelul şcolilor din fiecare judeţ participant;

Data/perioada de desfăşurare: 20 – 31 martie 2017 

Locul desfăşurării: şcoli din judeţ
Participanţi: consilieri şcolari, elevi, cadre didactice
Descrierea pe scurt a activității:

Consilierii şcolari din fiecare judeţ participant vor desfăşura în şcoală câte o sesiune de informare a cadrelor didactice şi a elevilor, atât în ceea ce priveşte proiectul educativ şi activităţile de prevenţie, cât şi, mai specific, a concursului. 

3. Desfăşurarea preselecţiei elevilor la nivel de şcoală;

Data/perioada de desfăşurare: 3 – 14 aprilie 2017
Locul desfăşurării: şcoli din fiecare judeţ participant
Participanţi: consilieri şcolari, elevi, cadre didactice

Descrierea pe scurt a activității:

La nivel de şcoală grupul ţintă este constituit în principal din elevi participanţi la activităţile de prevenţie a bullying-ului din cadrul proiectului, dar nu numai. 
Aceştia pot alege să se înscrie cu lucrări la una sau ambele secţiuni ale concursului, pentru grupa de vârstă  corespunzătoare (clasele III-VI şi VII-XI). 

Pentru fiecare secţiune şi fiecare grupă de vârstă se vor selecta la nivelul şcolii (de către consilierul şcolar şi/sau celelalte cadre didactice implicate în proiect) primele două lucrări, în funcţie de valoarea acestora.  

4. Desfăşurarea etapei judeţene a concursului, în fiecare judeţ partener

Data/perioada de desfăşurare: 2 – 12 mai 2017
Locul desfăşurării: Centrul Judeţean de Resurse şi de Asistenţă Educaţională din fiecare judeţ 

Participanţi: consilieri şcolari din CJAP şi cabinete, elevi (lucrări)

Descrierea pe scurt a activității:

În cadrul etapei judeţene vor participa lucrările clasate pe primele două locuri, pe fiecare secţiune şi pe fiecare grupă de vârstă, în cadrul preselecţiilor desfăşurate la nivelul şcolilor. 

Lucrările vor fi jurizate utilizând o grilă comună de evaluare, pusă la dispoziţie de organizator, fiind luate în considerare criterii cum ar fi relevanţa lucrării pentru tematica concursului, conţinutul educaţional, originalitate, creativitate, valoare artistică/ estetică.

Lucrările premiate cu premiile I, II şi III pe fiecare secţiune şi pentru fiecare grupă de vârstă vor fi trimise, în format electronic, pentru a participa la etapa naţională, organizată de CJRAE Cluj.

5. Desfăşurarea etapei naţionale a concursului

Data/perioada de desfăşurare: 15 – 31 mai 2017
Locul desfăşurării: Centrul Judeţean de Resurse şi de Asistenţă Educaţională Cluj (jurizare online)
Participanţi: consilieri şcolari din CJAP şi cabinete (din Cluj şi judeţele partenere), elevi (lucrări)

Descrierea pe scurt a activității:

La faza naţională a concursului „STOP Bullying-ului (Spune NU intimidării)” participă lucrări ale elevilor (clasele III-XI) care au fost premiate (premiile I, II şi III) la nivel judeţean, din Cluj şi din judeţele partenere, pentru fiecare grupă de vârstă şi pe fiecare secţiune (rezultând aşadar maxim 12 lucrări din fiecare judeţ). 

Produsele elevilor vor fi transmise în format electronic organizatorilor (scanate/fotografiate în cazul compoziţiilor plastice prin metode tradiţionale), în vederea jurizării. 
Vor fi apreciate lucrările care satisfac următoarele criterii: relevanţa lucrării pentru tematica concursului, conţinutul educaţional, originalitate, creativitate, valoare artistică/ estetică. 
Se vor acorda premiile I, II, III şi menţiuni elevilor participanţi la etapa naţională a concursului, premiile constând în diplome. 
V. Secțiunile concursului
Clasele III-VI: 

Secţiunea 1: Compoziţie plastică simplă (desen, pictură)

Secţiunea 2: Compoziţie plastică mixtă (colaj) 

Clasele VII-XI: 

Secţiunea 1: Compoziţie plastică prin mijloace tradiţionale (desen, pictură, colaj)

Secţiunea 2: Compoziţie plastică prin mijloace digitale (foto, video, prelucrare de imagine)
În cadrul tuturor secţiunilor elevii pot participa şi în grup la realizarea unei lucrări (grupuri de maxim 4 elevi). 

VI. Juriul concursului
Juriul va fi compus din câte un profesor consilier din CJAP sau cabinet de asistenţă psihopedagogică din fiecare judeţ participant. 
Organizatorul (CJRAE/CJAP Cluj) va trimite tuturor judeţelor partenere toate lucrările înscrise la etapa naţională, separat pe grupe de vârstă şi pe secţiuni, precum şi fişele de jurizare. Pe baza acestor fişe, câte un reprezentant al fiecărui judeţ va evalua lucrările, acordând puncte pe fiecare criteriu. 
Fişele de jurizare vor fi centralizate apoi de către organizator, premiile fiind acordate pe fiecare secţiune şi grupă de vârstă în ordinea descrescătoare a punctajului. 
VII. Premii 
Concursul se va finaliza prin acordarea de:

· diplome pentru elevii premiaţi (premiile I, II, III şi menţiuni), cu menţionarea cadrului didactic îndrumător;

· diplome de participare la concurs pentru toți elevii implicați în concurs;

· diplome de participare pentru cadrele didactice implicate în desfașurarea concursului (îndrumarea elevilor, organizarea concursului etc.).
Coordonatori proiect:

Cordonar CJAPP Ruxandra Vasilescu

Prof. consilier scolar Ozana Tunyagi
